CELEX: 62017CN0425
Language: da
Date: 2017-07-14 00:00:00
Title: Sag C-425/17: Anmodning om præjudiciel afgørelse indgivet af Bayerischen Verwaltungsgerichtshof (Tyskland) den 14. juli 2017 — Günter Hartmann Tabakvertrieb GmbH & Co. KG mod Stadt Kempten

16.10.2017   
            
            
               DA
            
            
               Den Europæiske Unions Tidende
            
            
               C 347/8
            
         Anmodning om præjudiciel afgørelse indgivet af Bayerischen Verwaltungsgerichtshof (Tyskland) den 14. juli 2017 — Günter Hartmann Tabakvertrieb GmbH & Co. KG mod Stadt Kempten
   (Sag C-425/17)
   (2017/C 347/08)
   Processprog: tysk
   
      Den forelæggende ret
   
   Bayerischen Verwaltungsgerichtshof
   
      Parter i hovedsagen
   
   
      Appellant: Günter Hartmann Tabakvertrieb GmbH & Co. KG
   
      Indstævnt: Stadt Kempten
   
      Intervenient: Landesanwaltschaft Bayern
   
      Præjudicielle spørgsmål
   
   
               1)
            
            
               Skal artikel 2, nr. 8), i direktiv 2014/40/EU (1) fortolkes således, at det alene er tyggetobak, der i traditionel forstand kan anses for »tobaksprodukter, der er bestemt til at tygges«?
            
         
               2)
            
            
               Skal artikel 2, nr. 8), i direktiv 2014/40/EU fortolkes således, at »tobaksprodukter, der er bestemt til at tygges«, kan sidestilles med »tyggetobak« som omhandlet i direktivets artikel 2, nr. 6)?
            
         
               3)
            
            
               Skal der ved afgørelsen af, om et tobaksprodukt er »bestemt til at tygges« i den forstand, hvori udtrykket er anvendt i artikel 2, nr. 8), i direktiv 2014/40/EU alene foretages en objektiv vurdering af produktet, hvorved der ikke tages hensyn til de af producenten angivne oplysninger eller til forbrugernes faktiske anvendelse heraf?
            
         
               4)
            
            
               Skal artikel 2, nr. 8), i direktiv 2014/40/EU fortolkes således, at det ved afgørelsen af, om et tobaksprodukt er bestemt til at tygges, kræves, at det som følge af dets konsistens og fasthed objektivt set er beregnet til at skulle tygges, og at tygningen af tobaksproduktet bevirker, at dets indholdsstoffer udløses?
            
         
               5)
            
            
               Skal artikel 2, nr. 8), i direktiv 201/40/EU fortolkes således, at det for, at et tobaksprodukt kan anses for at være »bestemt til at tygges«, tillige er nødvendigt og tilstrækkeligt, at flere af produktets indholdsstoffer udløses ved gentagne lette tryk med tænderne eller tungen, end hvis det blot ligger i munden?
            
         
               6)
            
            
               Eller er det for, at tobaksproduktet kan anses for at være »bestemt til at tygges«, alene nødvendigt, at der ikke udløses nogen indholdsstoffer, når det blot ligger i munden eller der suttes på det?
            
         
               7)
            
            
               Kan et tobaksprodukt også anses for at være »bestemt til at tygges« som omhandlet i artikel 2, nr. 8), i direktiv 2014/40/EU, selv om der ikke er tale om typiske former for forarbejdet tobak, såsom f.eks. tobak, der findes i breve fremstillet af cellulose?
            
         
      (1)  Europa-Parlamentets og Rådets direktiv 2014/40/EU af 3.4.2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT 2014, L 127, s. 1).